ddrg/super_eurlex huggingface dataset:
Uredba Komisije (EGS) št. 1351/87

z dne 15. maja 1987

o spremembi Uredbe (EGS) št. 1868/77 o podrobnih pravilih za uporabo Uredbe (EGS) št. 2782/75 o proizvodnji in trženju valilnih jajc in piščancev domače perutnine

KOMISIJA EVROPSKIH SKUPNOSTI JE,

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2782/75 z dne 29. oktobra 1975 o proizvodnji in trženju valilnih jajc in piščancev domače perutnine [1], kakor je bila nazadnje spremenjena z Uredbo (EGS) št. 3494/86 [2], in zlasti členov 2, 3 in 17 Uredbe,

ker Uredba Komisije (EGS) št. 1868/77 [3], kakor je bila nazadnje spremenjena z Uredbo (EGS) št. 3759/85 [4], vsebuje določbe, ki so potrebne za izvajanje nekaterih pravil za proizvodnjo in trženje valilnih jajc in piščancev;

ker je treba te določbe prilagoditi v skladu z nedavnimi spremembami Uredbe (EGS) št. 2782/75 v zvezi z označevanjem valilnih jajc, ki se uporabljajo za proizvodnjo piščancev; ker je treba pri teh pravilih upoštevati različne situacije v državah članicah in poiskati najracionalnejše metode, ki naj bi se uporabljale za označevanje jajc, in hkrati zagotoviti ustrezen in učinkovit nadzor in se izogniti izkrivljanju konkurence;

ker Upravljalni odbor za perutninsko meso in jajca ni podal svojega mnenja v roku, ki ga je določil predsednik,

SPREJELA NASLEDNJO UREDBO:

Člen 1

Uredba (EGS) št. 1868/77 se spremeni, kot sledi:

1) Člen 2 se nadomesti z naslednjim besedilom:

"Člen 2

1. Posamezno označevanje valilnih jajc za proizvodnjo piščancev se izvaja v vzrejni ustanovi, ki natisne na jajca svojo registracijsko številko. Črke in številke morajo biti napisane z neizbrisnim črnilom in biti vsaj 2 mm visoke in 1 mm široke.

2. Države članice lahko dovolijo, z odstopanjem, označevanje valilnih jajc na drugačen način kot tisti, določen v odstavku 1, pod pogojem, da je črne barve, neizbrisno, jasno vidno in obsega površino vsaj 10 mm2. Tako označevanje se izvede pred vložitvijo v inkubator bodisi v vzrejni ustanovi bodisi v valilnici.

Različna pakiranja ali transportne enote, v katerih se prevažajo ta jajca, morajo biti opremljene z registracijsko številko vzrejne ustanove.

Države članice, ki uporabijo to možnost, o tem obvestijo druge države članice in Komisijo ter jim sporočijo ukrepe, sprejete v ta namen.

3. Prevoz in trgovina med državami članicami je dovoljena samo za valilna jajca, označena bodisi v skladu z odstavkom 1 ali 2."

2) V členu 3 se črtata besedi "in trakovih".

Člen 2

Ta uredba začne veljati 1. julija 1987.

Ta uredba je v celoti zavezujoča in se neposredno uporablja v vseh državah članicah.

V Bruslju, 15. maja 1987

Za Komisijo

Frans Andriessen

Podpredsednik

[1] UL L 282, 1.11.1975, str. 100.

[2] UL L 323, 18.11.1986, str. 1.

[3] UL L 209, 17.8.1977, str. 1.

[4] UL L 356, 31.12.1985, str. 64.

--------------------------------------------------
Uredba Sveta (EGS) št. 1638/87

z dne 9. junija 1987

o najmanjši velikosti očesa pri pelagičnih vlečnih mrežah za lov na sinjega mola v tistem delu območja, zajetega v Konvenciji o prihodnjem večstranskem sodelovanju ribištev severozahodnega Atlantika, ki se razprostira zunaj pomorskih voda v ribolovni pristojnosti pogodbenic Konvencije

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 170/83 z dne 25. januarja 1983 o uvedbi sistema Skupnosti za ohranjanje in upravljanje ribolovnih virov [1], zlasti člena 11 Uredbe,

ob upoštevanju predloga Komisije,

ker mora Svet v skladu s členom 2 Uredbe (EGS) št. 170/83 oblikovati potrebne ohranitvene ukrepe za dosego ciljev iz člena 1 navedene uredbe ob upoštevanju razpoložljivih znanstvenih mnenj;

ker je bila s Sklepom 81/608/EGS [2] odobrena Konvencija o prihodnjem večstranskem sodelovanju ribištev severovzhodnega Atlantika (v nadaljevanju: "Konvencija"); ker je začela veljati 17. marca 1982;

ker je Komisija, ustanovljena v skladu s Konvencijo, 20. novembra 1986 sprejela priporočilo o najmanjši velikosti očesa pri pelagičnih vlečnih mrežah za lov na sinjega mola v tistem delu območja Konvencije, ki se razprostira zunaj območij v ribolovni pristojnosti pogodbenic, in je to priporočilo 7. februarja 1987 postalo zavezujoče za Skupnost;

ker mora Skupnost zdaj ustrezno ukrepati za zagotovitev, da plovila Skupnosti ravnajo skladno s priporočilom,

SPREJEL NASLEDNJO UREDBO:

Člen 1

1. Plovila, ki plujejo pod zastavo države članice ali so v državi članici registrirana, pri lovu na sinjega mola v tistem delu območja Konvencije, ki se razprostira zunaj pomorskih voda v ribolovni pristojnosti pogodbenic Konvencije, ne smejo uporabljati pelagičnih vlečnih mrež z velikostjo očesa, ki je manjša od 35 milimetrov.

Območje, ki ga zajema Konvencija, je opredeljeno v Prilogi k Uredbi (EGS) št. 1899/85 [3].

2. Za plovilo velja, da lovi sinjega mola, če količina sinjega mola na krovu presega 50 % mase celotne količine sinjega mola in drugih vrst na krovu.

Pelagična vlečna mreža pomeni vlečno mrežo, namenjeno za lovljenje ribjih vrst, ki plavajo v pelagičnih vodah, vključno z vodami blizu površja.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 9. junija 1987

Za Svet

Predsednik

H. De Croo

[1] UL L 24, 27.1.1983, str. 1.

[2] UL L 227, 12.8.1981, str. 21.

[3] UL L 179, 11.7.1985, str. 2.

--------------------------------------------------
Uredba Komisije (EGS) št. 989/89

z dne 17. aprila 1989

o merilih za uvrščanje vetrovk s kapuco tipa anorak (vključno s smučarskimi bundami), vetrnih jopičev, vetrovk in podobnih izdelkov iz oznak KN 6101, 6102, 6201 in 6202

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi in o skupni carinski tarifi [1], nazadnje spremenjene z Uredbo (EGS) št. 20/89 [2], in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga Uredbe (EGS) št. 2658/87, v zvezi s tarifnim uvrščanjem vetrovk s kapuco tipa anorak (vključno s smučarskimi bundami) vetrnih jopičev, vetrovk in podobnih izdelkov iz oznak KN 6101, 6102, 6201 in 6202 treba podrobno določiti nekatere značilnosti navedenih oblačil;

ker ti izdelki sodijo v kategorijo oblačil, ki se na splošno nosijo preko drugih oblačil in zagotavljajo zaščito pred vremenskimi pojavi;

ker takšne zaščite ni mogoče zagotoviti z oblačili brez rokavov ali s kratkimi rokavi; ker je zaradi tega treba jasno določiti, da morajo imeti vetrovke s kapuco tipa anorak, vetrni jopiči in podobni zgoraj navedeni izdelki dolge rokave;

ker Odbor za nomenklaturo ni podal mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

Samo oblačila z dolgimi rokavi se uvrstijo kot vetrovke s kapuco tipa anorak (vključno s smučarskimi bundami), vetrni jopiči, vetrovke in podobni izdelki v oznake KN 6101, 6102, 6201 in 6202.

Člen 2

Ta uredba začne veljati 21 dni po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. aprila 1989

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 4, 6.1.1989, str. 19.

--------------------------------------------------
Uredba Komisije (EGS) št. 3481/89

z dne 20. novembra 1989

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi ter skupni carinski tarifi, nazadnje spremenjene z Uredbo (EGS) št. 3469/89 [2] in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga Uredbe (EGS) št. 2658/87, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi vse druge nomenklature, ki delno ali v celoti temeljijo na njej ali ji dodajajo dodatne pododdelke in ki jih določajo posebne določbe Skupnosti, z namenom uporabe carinskih ali drugih ukrepov v zvezi z blagovno menjavo;

ker se mora v skladu z navedenimi splošnimi pravili blago, poimenovano v stolpcu 1 preglednice v prilogi k tej uredbi, uvrstiti v ustrezno oznako KN, navedeno v stolpcu 2, in sicer iz utemeljitev, navedenih v stolpcu 3;

ker Odbor za nomenklaturo ni podal mnenja v roku, ki ga je določil njegov predsedujoči,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezno oznako KN iz stolpca 2 navedene preglednice.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. novembra 1989

Za Komisijo

Christiane Scrivener

Članica Komisije

PRILOGA

Poimenovanje blaga Uvrstitev v oznako KN Utemeljitev

(1) (2) (3)

Glave in spodnji deli glav jastogov, dobljeni pri odstranitvi zunanjega oklepa in jeter, blanširani ali prevreti v vodi, zamrznjeni. 0306 12 90 Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo oznak KN 0306, 0306 12 in 0306 12 90, (glej tudi pojasnjevalne opombe HS, Poglavje 3, splošne določbe, prvi pododstavek).

Ti izdelki se uporabljajo za pripravo rakovih juh, omak in rakovega masla Oznaka KN 0511 se ne more uporabiti zaradi zakonite opombe 1a k Poglavju 5

[1] UL L 256, 7.9.1--987, str. 1.

[2] UL L 337, 21.11.1989, str. 5.
Uredba Sveta (EGS) št. 1720/91

z dne 13. junija 1991

o spremembi Uredbe št. 136/66/EGS o vzpostavitvi skupne ureditve trga za olja in masti

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju predloga Komisije1,

ob upoštevanju mnenja Evropskega parlamenta2,

ob upoštevanju mnenja Ekonomsko-socialnega odbora3,

ker je treba popraviti režim subvencij za oljnice, ki velja od 1. julija 1992; ker mora Svet pravočasno odločiti o prihodnjem režimu;

ker bo imela Komisija, če Svet ne bo pravočasno sprejel teh odločitev, pooblastilo, da sprejme prehodne ukrepe, ki so nujno potrebni za preprečitev motenj na trgu;

ker je zaradi teh sprememb treba podaljšati konec tržnega leta 1991/92 za sončnično seme do 30. junija 1992;

ker je treba sistem maksimalnih zajamčenih količin iz člena 27 Uredbe št. 136/66/EGS4, kakor je bila nazadnje spremenjena z Uredbo (EGS) št. 3577/905, podaljšati za najmanj eno tržno leto;

ker je treba za povečanje natančnosti ocene pridelka v tem sistemu podaljšati rok za to oceno do konca oktobra;

ker mora biti višina subvencij za seme oljne repice v Španiji enaka subvencijam drugod v Skupnosti,

SPREJEL NASLEDNJO UREDBO:

Člen 1

Ne glede na člen 22(3) Uredbe št. 136/66/EGS/ se tržno leto 1991/92 za sončnično seme konča 30. junija 1992.

Člen 2

Uredba št. 136/66/EGS se spremeni:

1. Členu 27a(1) se doda naslednji pododstavek:

"Ne glede na predhodni pododstavek določi Svet maksimalne zajamčene količine samo za tržno leto 1991/92 v enaki višini kakor za leto 1990/91."

2. V členu 27a(3) se besedilo "ocenjen pred koncem drugega meseca v tržnem letu" nadomesti z besedilom "pred koncem oktobra".

3. Členu 27a(3) se doda naslednji pododstavek:

"Ne glede na prvi in drugi pododstavek se popravek višine pomoči za seme oljne repice, pridelane v Španiji, za tržno leto 1991/92 določi tako, da je popravljena ciljna cena enaka v Španiji in v Skupnosti v sestavi dne 31. decembra 1985."

Člen 3

Svet po postopku iz člena 43(2) Pogodbe najkasneje do 31. oktobra 1991 odloči o novem režimu za oljnice, ki se uporablja od 1. julija 1992.

Člen 4

Če Svet ne sprejme odločitve do 31. oktobra 1991, ima Komisija po postopku iz člena 38 Uredbe št. 136/66/EGS pooblastilo, da sprejme prehodne ukrepe, nujno potrebne za preprečitev motenj na trgu.

Člen 5

Ta uredba začne veljati z dnem objave v Uradnem listu Evropskih skupnosti.

Člena 1 in 2 se uporabljata:

- za seme oljne repice od 1. julija 1991,

- za sončnično seme od 1. avgusta 1991.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 13. junija 1991

Za Svet

Predsednik

A. Bodry

1 UL C 104, 19.4.1991, str. 34.

2 UL C 158, 17.6.1991.

3 UL C 159, 17.6. 1991.

4 UL 172, 30.9.1966, str. 3025/66.

5 UL L 353, 17.12.1990, str. 23.
Uredba Skupnosti (EGS) št. 2237/91

z dne 26. julija 1991

o spremembah Uredbe (EGS) št. 2930/81 o dodatnih pravilih za uporabo lestvice Skupnosti za razvrščanje trupov odraslega goveda

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1208/81 z dne 28. aprila 1981 o določitvi lestviceSkupnosti za razvrščanje trupov odraslega goveda [1], kakor je bila nazadnje spremenjena z Uredbo (EGS) št. 1026/91 [2], in zlasti prvega odstavka člena 6 Uredbe,

ker Uredba (EGS) št. 1026/91 dopolnjuje seznam razredov mesnatosti za trupe odraslega goveda, tako da mu doda razred S; ker se mora temu ustrezno prilagoditi Priloga k Uredbi Komisije (EGS) št. 2930/81 z dne 12. oktobra 1981 o dodatnih pravilih za uporabo lestvice Skupnosti za razvrščanje trupov odraslega goveda [3];

ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

Del 1 Priloge (Mesnatost) k Uredbi (EGS) št. 2930/81 se nadomesti s Prilogo k tej uredbi.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. julija 1991

Za Komisijo

Ray Mac Sharry

Član Komisije

[1] UL L 123, 7.5.1981, str. 3.

[2] UL L 106, 26.4.1991, str. 2.

[3] UL L 293, 13.10.1981, str. 6.

--------------------------------------------------

PRILOGA

"1. MESNATOST

Razvitost profilov trupov in zlasti bistvenih delov (stegna, hrbta, pleč)

Razred mesnatosti | Dodatne določbe |

| |

S | Stegnozelovisoko zaokroženi, dvojnomišični, vidno ločeni sloji | Notranje stegno se izrazito razteza čez medenično zrast (symphisis pelvis) |

Najvišji | Hrbetzeloširok in zelo debel vse do pleč | Križ je zelo zaokrožen |

Plečazelovisoko zaokroženo | |

E | Stegnozelo zaokroženo | Notranje stegno se izrazito razteza čez medenično zrast (symphisis pelvis) |

Odličen | Hrbetširokin zelo debel vse do pleč | Križ je zelo zaokrožen |

Plečazelo zaokroženo | |

U | Stegnozaokroženo | Notranje stegno se razteza čez medenično zrast (symphisis pelvis) |

Zelo dober | Hrbetširokin debel vse do pleč | Križ je zaokrožen |

Plečazaokroženo | |

R | Stegnodobro razvito | Notranje stegno in križ sta rahlo zaokrožena |

Dober | Hrbetše vednodebel, a manj širok čez pleča | |

Plečazelo dobro razvita | |

O | Stegnopovprečno do premalo razvito | |

Zadovoljiv | Hrbetpovprečno do premalo debel | Plečapovprečno razvita do skoraj ploska |

Križraven profil | |

P | Stegnoslabo razvito | |

Slabši | Hrbetozek, z vidnimi kostmi | |

Plečaploščata, z vidnimi kostmi" | |

--------------------------------------------------
Uredba Sveta (EGS) št. 1605/91

z dne 10. junija 1991

o spremembi Uredbe (EGS) št. 1784/77 o certificiranju hmelja

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1696/71 z dne 26. julija 1971 o skupni ureditvi trga za hmelj [1], kakor je bila nazadnje spremenjena z Uredbo (EGS) št. 3577/90 [2], in zlasti člena 2(4) Uredbe,

ob upoštevanju predloga Komisije,

ker Uredba (EGS) št. 1784/77 [3], kakor je bila nazadnje spremenjena z Uredbo (EGS) št. 2039/85 [4], določa okoliščine, v katerih je mogoče hmelj predelati v hmeljne proizvode;

ker se v praksi zaradi tehničnega razvoja pri izdelavi proizvodov, pripravljenih iz hmelja, ne uporablja samo hmelja v storžkih, temveč tudi hmeljni proizvodi; ker bi bilo treba, da bi upoštevali tehnični razvoj in upravljavsko prakso, spremeniti priporočila za predelavo hmelja v Uredbi (EGS) št. 1784/77, da bi za nadaljnjo predelavo lahko uporabljali hmeljeve proizvode,

SPREJEL NASLEDNJO UREDBO:

Člen 1

Uredba (EGS) št. 1784/77 se spremeni:

1. V členu 7 se izraz "hmelj, certificiran v Skupnosti" zamenja z izrazom "hmelj, certificiran v Skupnosti, certificirani hmeljni proizvodi, pripravljeni iz takega hmelja".

2. Člen 8(3) se zamenja z naslednjim:

"3. Vendar se certificiran hmelj s poreklom iz Skupnosti in certificirani hmeljni proizvodi, pripravljeni iz takega hmelja, ki so iz istega spravila pridelka, a različnih sort in različnih območij proizvodnje, lahko mešajo pri proizvodnji prahu in ekstraktov, pod pogojem, da certifikat, ki spremlja proizvod, navaja:

(a) uporabljene sorte, območja proizvodnje in leto spravila pridelka;

(b) odstotno težo vsake sorte, uporabljene v mešanici; če so bili za proizvodnjo hmeljevih proizvodov uporabljeni hmeljni proizvodi v kombinaciji s hmeljem v storžkih ali pa, če so bili uporabljeni različni hmeljni proizvodi, odstotno težo vsake sorte na osnovi količine storžkov hmelja, uporabljene za pripravo vhodnih proizvodov;

(c) referenčne številke certifikatov, izdanih za uporabljeni hmelj in hmeljne proizvode."

Člen 2

Ta uredba začne veljati sedmi dan po njeni objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 10. junija 1991

Za Svet

Predsednik

J.-C. Juncker

[1] UL L 175, 4.8.1971, str. 1.

[2] UL L 353, 17.12.1990, str. 23.

[3] UL L 200, 8.8.1977, str. 1.

[4] UL L 193, 25.7.1985, str. 1.

--------------------------------------------------
Uredba Komisije (EGS) št. 3060/91

z dne 18. oktobra 1991

o spremembah Uredbe (EGS) št. 3143/85 o prodaji po znižanih cenah intervencijskega masla, namenjenega za neposredno porabo v obliki zgoščenega masla

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 1630/92 [2], in zlasti člena 6(7) Uredbe,

ker je Uredba Komisije (EGS) št. 3143/85 [3], kakor je bila nazadnje spremenjena z Uredbo (EGS) št. 2690/89 [4], uvedla sistem prodaje po znižanih cenah intervencijskega masla, namenjenega za neposredno porabo v obliki zgoščenega masla;

ker je treba prilagoditi določbe navedene uredbe v zvezi s ceno masla glede na spremembe intervencijskih ureditev, do katerih je medtem prišlo, in določiti menjalni tečaj, ki se uporablja za prodajne pogodbe ter varščine, ki se morajo položiti;

ker je treba začasno predpisati ukrep, da bi omilili določbe glede pakiranja;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Uredba (EGS) št. 3143/85 se spremeni kot sledi:

1. V členu 2:

- se odstavek 1 nadomesti z naslednjim:

"1. Maslo, ki ga zajema člen 1, se prodaja iz hladilnice po ceni, ki je enaka intervencijski ceni iz člena 5(1)(a) Uredbe (EGS) št. 804/68, in velja na dan sklenitve prodajne pogodbe, minus 191 ECU na 100 kilogramov za predelavo v zgoščeno maslo z vsebnostjo maščobe najmanj 96 %.";

- v prvi alinei prvega pododstavka odstavka 4 se "200 ECU" nadomesti z "210 ECU";

2. V členu 2a se doda naslednji odstavek 10:

"10. Varščina, ki jo predvideva odstavek 5, se preračuna v domačo valuto ob uporabi kmetijskega menjalnega tečaja, veljavnega na zadnji dan za oddajo ponudb na posamezni razpis.";

3. Členu 5 (4) se doda naslednji pododstavek:

"Do 31. decembra 1991 se sme uporabljati vnaprej tiskana pakiranja, omenjena v členu 10(3) Uredbe Komisije (EGS) št. 429/90 [5], za namene v skladu z določbami prvega in drugega pododstavka, če se s pomočjo pečata ali nalepke izbriše sklic na Uredbo (EGS) št. 429/90.";

4. Členu 11 se doda naslednji odstavek:

"Prodajno ceno, ki izhaja iz uporabe člena 2(1) in varščino, ki zagotavlja, da maslo doseže namembnost, kot je to določeno v členu 2(4), se preračuna v domačo valuto ob upoštevanju kmetijskega menjalnega tečaja, veljavnega na dan sklenitve prodajne pogodbe."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. oktobra 1991

Za Komisijo

Ray Mac Sharry

Član Komisije

[1] UL L 148, 28.6.1968, str. 13.

[2] UL L 150, 15.6.1991, str. 19.

[3] UL L 298, 12.11.1985, str. 9.

[4] UL L 261, 7.9.1989, str. 6.

[5] UL L 45, 21.2.1990, str. 8.

--------------------------------------------------
Uredba Komisije (EGS) št. 546/91

z dne 5. marca 1991

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi ter skupni carinski tarifi, kakor je bila nazadnje spremenjena z Uredbo (EGS) št. 315/91 [2] in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priložena navedeni uredbi, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na njej ali ji dodaja dodatne pododdelke, in ki jo določajo posebni predpisi Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora blago, poimenovano v stolpcu 1 v preglednici, priloženi k tej uredbi, v skladu z navedenimi splošnimi pravili uvrstiti v ustrezne tarifne oznake KN, ki so navedene v stolpcu 2, in sicer iz razlogov, navedenih v stolpcu 3;

ker so ukrepi, določeni v tej uredbi, v skladu z mnenjem Odbora za nomenklaturo,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne tarifne oznake KN iz stolpca 2 navedene preglednice.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 5. marca 1991

Za Komisijo

Christiane Scrivener

Član Komisije

[1] UL L 256, 7.9.1987, str. 1.

[2] UL L 37, 9.2.1991, str. 24.

--------------------------------------------------

PRILOGA

Poimenovanje blaga | Uvrstitev v tarifno oznako KN | Utemeljitev |

(1) | (2) | (3) |

1.Komplet, sestavljen iz:pravokotnega izdelka (183 x 274 cm) iz tkanine (100 % bombaž) z lepo oblikovanim nazobčanim robom.V sredini in v vsakem vogalu ima vstavljene okraske iz kvačkane čipke, našitek in vezenino različnih barv (namizni prt);12 kvadratnih izdelkov (46 x 46 cm) iz enake tkanine. Ti izdelki so zarobljeni in v vogalu imajo izvezen motiv, kakršen je na namiznem prtu (prtički). | 63025190 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 7 Oddelka XI, opomba 1 Poglavja 63 in besedilo tarifnih oznak KN 6302, 630251 in 63025190. |

2.Komplet, sestavljen iz:pravokotnega izdelka (243 x 279 cm) iz tkanine (100 % lan) z lepo oblikovanim nazobčanim robom.Celotna površina je zvezena, povečini z ažurom (namizni prt);12 kvadratnih izdelkov (41 x 41 cm) iz enake tkanine. Vsi imajo lepo oblikovan nazobčan rob in so v enem vogalu zvezeni z ažurom kot namizni prt (prtički). | 63025200 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 7 Oddelka XI, opomba 1 Poglavja 63 in besedilo tarifnih oznak KN 6302 in 63025200. |

--------------------------------------------------